Долбоор

**“КЫРГЫЗ РЕСПУБЛИКАСЫНЫН ТОКОЙ КОДЕКСИНЕ ӨЗГӨРТҮҮЛӨРДҮ КИРГИЗҮҮ ЖӨНҮНДӨ”**

**КЫРГЫЗ РЕСПУБЛИКАСЫНЫН МЫЙЗАМЫ**

**1-берене**

Кыргыз Республикасынын Токой кодексине (Кыргыз Республикасынын Жогорку Кеңешинин Жарчысы, 1999-ж., № 12, 534-ст.) төмөнкүдөй өзгөртүүлөр киргизилсин:

1) 1-беренесинде:

* биринчи абзац төмөнкүдөй редакциядагы абзацтар менен алмаштырылсын:

“**Токой экосистемалары** – өзүнүн өнүгүшүндө биологиялык жактан байланышкан, бири бирине жана тышкы чөйрөгө таасир эткен жаныбарларды жана микроорганизмдерди камтыган жер участокторунун, бак-дарак, бадал, чөп жана башка өсүмдүктөрдүн жыйындылары.

**Токой** – токой фондунун жана жер фондунун башка категорияларынын жерлеринде өсүүчү минималдуу аянты 0,2 гектар, минималдуу кеңдиги 25 м, жыгачтын башынын минималдуу жыштыгы 10 %, көчөттүн минималдуу бийиктиги 1,9 м (бадалдар – 0,5 м) болгон дарак-бадал өсүмдүгү”;

* алтынчы абзац төмөнкүдөй редакцияда баяндалсын:

“**Токойду жаңыртып өстүрүү** – токой продуктуларын жана кызматтарын үзгүлтүксүз жаңыртып туруу, өстүрүү процессине багытталган иш-чаралардын комплекси.”;

* он алтынчы жана жыйырманчы абзацтары күчүн жоготту деп таанылсын;
* жыйырма биринчи абзац төмөнкүдөй редакцияда баяндалсына:

“**Токойчулук** – мамлекеттик токой фондусун башкаруунун тиешелүү аймактык органынын курамына кирүүчү баштапкы аймактык бөлүм.”;

* жыйырма үчүнчү абзацтагы “жана жайгаштыруу” деген сөздөн кийин “мамлекеттик” деген сөз менен толукталсын;

жыйырма сегизинчи абзац төмөнкүдөй редакцияда баяндалсын:

“**Токойду коргоо** – токойду өрттөн, мыйзамсыз кыюудан, токойду пайдалануунун белгиленген тартибин бузуулардан жана мамлекеттик токой фондусуна, өзгөчө корголуучу жаратылыш аймактарына жана жер фондунун башка категорияларынын жерлериндеги токойлорго зыян келтирүүчү башка иш-аракеттерден коргоого багытталган иш-чаралардын тутуму.”;

* берене төмөнкүдөй мазмундагы абзацтар менен толукталсын:

“**Мамлекеттик токой коргоо** – Кыргыз Республикасынын мамлекеттик токой коргоосунун уюшкан тутуму аркылуу мамлекеттик токой фондусунун, өзгөчө корголуучу жаратылыш аймактарынын жерлеринде жайгашкан токойлордун абалын мамлекеттик коргоо жана контролдоо.

**Коргоочу токойлор** – мелиоративдик жана чөйрө түзүүчү касиеттерге ээ, ар кандай объекттерди жагымсыз табигый же антропогендик таасир этүүлөрдөн коргоо үчүн пайдаланылуучу токойлор.

**Токойлордун корголуу категориясы** – мамлекеттик токой фондусунун, өзгөчө корголуучу жаратылыш аймактарынын токой жерлерин жана жер фондунун башка категорияларында жайгашкан токойлорду өскөн жерине жана токой чарбасын жүргүзүү режими белгиленүүчү функциялык багытына ылайык классификациялоо.

**Токой өстүрүү** – токойдун чөйрө түзүүчү жана коргоочу милдеттерин күчөтүү, ошондой эле биологиялык ар түрдүүлүктү жакшыртуу максатында мурда токой өсүмдүктөрүн өспөгөн жерлерге аларды өстүрүү аркылуу токойду жасалма өстүрүү.

**Токой өсүмдүктөрү** – токой дарактарынын дарак жана бадал түрлөрүн себүү же отургузуу аркылуу өстүрүлгөн дарактар жана бадалдар.

**Жогорку жаратылышты коргоо баалуулугуна ээ токойлор** — мамлекеттик токой фондусунун, өзгөчө корголуучу жаратылыш аймактарынын жерлеринде жайгашкан токой, токой эмес жерлер жана жер фондунун башка категорияларынын жерлеринде жайгашкан жогорку экологиялык, социалдык-экономикалык, ландшафттык баалуулукка жана биологиялык түрдүүлүктү сактоо үчүн баалуулукка ээ токойлор.

**Илимий мааниге ээ токойлор** – түрлүк курамы боюнча уникалдуу жана узак мөөнөттүү илимий изилдөө объекттери болуп саналган токойлор.

**Токой пайдалануу** – мамлекеттик токой фондусунун жерлерин жана жер фондунун башка категорияларынын жерлеринде жайгашкан токойлордун ушул Кодексте уруксат берилген түрлөрү, буга ушул Кодексте каралган чектөөлөр кирбейт.

**Токой экосистемалык кызмат көрсөтүүлөр** – жеке жана юридикалык жактар токой ресурстарынан алуучу коомдук жыргалчылык жана материалдык пайдалар.

**Токой ресурстары** – дарактар, экинчи даражадагы токой ресурстары, жапайы өскөн азыктык ресурстар, дары өсүмдүктөрү жана токойдун жаратылышты коргоо милдеттери (сууну коргоо, климатты жөнгө салуучу, эрозияга каршы, топуракты коргоочу, рекреациялык, ден соолукту сактоочу, санитардык-гигиеналык).

**Токойлорду улуттук инвентаризациялоо** – токойлордун абалын, алардын сандык жана сапаттык мүнөздөмөлөрүн аныктоо боюнча иш-чаралардын тутуму.

**Плантация** – коммерциялык максаттарда же жеке колдонуу максатында дарактарды, жемиштерди, мөмөлөрдү алуу үчүн дарак жана дарак-бадалдар жасалма өстүрүлгөн жер участоктору. Плантациялардын 25° ашык жантаюу крутизнасында жайгашуусу мүмкүн эмес.

**Анча баалуу болбогон токой дарактарын реконструкциялоо** – токой участокторунун жоголгон максаттуу өсүмдүүлүгүн калыбына келтирүүгө жана болгон өнүмдүүлүгүн жогорулатууга багытталган иш-чаралардын комплекси.

**Өзгөчө баалуу токой жыштыктары** – негизги түрү ушул Кодекс менен аныкталуучу өзгөчө баалуу дарак түрлөрү болуп саналган түрлүк курам боюнча уникалдуу токойлор.”;

2) 4-беренеде:

* 1-бөлүктөгү “жерди пайдалануу” деген сөздөрдөн кийин “мамлекеттик” деген сөздөр менен толукталсын;
* 2-бөлүктөгү “токой фондусуна,” деген сөздөр “Мамлекеттик токой фондусуна,” деген сөздөр менен алмаштырылсын;

3) 2-главасы төмөнкүдөй редакцияда баяндалсын:

“2-глава. Кыргыз Республикасынын токойлору

4) 6-берене төмөнкүдөй редакцияда баяндалсын:

“6-берене. Кыргыз Республикасынын токойлору

Кыргыз Республикасынын токойлору мамлекеттик токой фондусунун жерлеринде жана мамлекеттик токой фондусуна кирбеген жерлерде жайгашкан токойлордон турат.

Токойлор Кыргыз Республикасынын гана менчиги болуп саналат жана локалдык, улуттук, региондук жана глобалдык маанидеги экосистемалык кызмат көрсөтүүлөрдүн булагы болуп саналат.”;

5) 7-берене төмөнкүдөй редакцияда баяндалсын:

“7-берене. Мамлекеттик токой фондусу

Бардык токойлор жана токой чарбачылыгынын муктаждыктары үчүн берилген, мамлекеттин менчигинде турган, жерлер мамлекеттик токой фондусун түзөт.

Мамлекеттик токой фондусунун жерлерине токой чарбачылыгынын муктаждыктары үчүн арналган токой жерлерин жана токой эмес жерлер кирет.

Токой жерлери токой менен капталган жерлерди жана токой менен капталбаган жерлерди камтыйт.

Токой менен капталган жерлер – жасалма жана табигый өстүрүлгөн токойлор ээлеген жерлер.

Токой менен капталбаган жерлер – жыш эмес токой өсүмдүктөрү, токой питомниктери, кыйылган жерлер, өрт алган жерлер, сейрек дарактуу жерлер, бош жерлер ээлеген жерлер.

Токойлуу эмес жерлерге бирдиктүү жаратылыш комплексин, айыл чарба жана башка жерлерди, ошондой эле чарба иши менен байланышкан объекттерди курууда токою кыйылган жерлерди - жолдорду, өрткө каршы бөлүнгөн жерлерди, электр баяндалсын:

“8-берене. Мамлекеттик токой фондусуна кирбеген токойлор

Мамлекеттик токой фондусуна кирбеген токойлор – өзгөчө корголуучу жаратылыш аймактарынын жерлеринде жана жер фондунун башка категорияларында жайгашкан токойлор.

Өзгөчө корголуучу жаратылыш аймактарынын токойлору үчүн коргоонун жана пайдалануунун өзгөчө режими белгиленет.

Жер фондунун башка категорияларынын жерлеринде жайгашкан токойлор изилденүүгө жана эсепке алынууга, корголууга, сакталууга, жаңыртып өстүрүлүүгө, токой пайдаланылууга тийиш, токой ресурстарынын пайдаланылышына контроль жүргүзүлүүгө тийиш.

Жер фондунун башка категорияларындагы жерлерде жайгашкан токойлор үчүн Кыргыз Республикасынын Министрлер Кабинети тарабынан токойлордун корголуу категориясына жараша коргоо жана пайдалануу режими белгиленет.”;

7) 9-берене төмөнкүдөй редакцияда баяндалсын:

“9-берене. Мамлекеттик токой фондусунун токой чарбачылык фонду

Токой чарбачылык фонду – мамлекеттик токой фондусунун токой жана токой эмес жерлеринин токойлорду калыбына келтирүү, токой өстүрүү жана баалуулугу аз токой аянттарын реконструкциялоо үчүн жарактуу участоктору.

Токой чарбачылык фондунун жерлеринде токойлорду калыбына келтирүү токой өсүмдүктөрү жыш эмес жерлерде, кыйылган жерлерде, өрт алган жерлерде, сейрек дарактуу жерлерде жана дарактар куурап калган участоктордо жүргүзүлөт.

Токой чарбачылыгынын фондунун жерлеринде токойлорду өстүрүү айыл чарба жерлеринде, бузулган жана деградацияланган жерлерде жүргүзүлөт.

Анча баалуу эмес токой өсүмдүктөрүн реконструкциялоо токой жерлеринде жүргүзүлөт.

Токой чарбачылыгынын фондунун участоктору токойду күтүүнү жүргүзүүдө аныкталат.

Токой чарбачылыгынын фондун аныктоо жана өздөштүрүү тартиби Кыргыз Республикасынын Министрлер Кабинети менен белгиленет.”;

8) 10-берене төмөнкүдөй редакцияда баяндалсын:

“10-берене. Дарак жана дарак-бадал өсүмдүктөрү токойлорго кирбейт.

Токойлорго төмөнкүлөр кирет:

* айрым дарактар, дарактардын жана бадалдардын тобу;
* айыл чарба багытындагы жерлердеги агротокоймелиортивдик бак-дарактары;
* темир жана автомобиль жолдоруна, каналдарга жана башка линиялык курулмаларга бөлүнгөн тилкелердеги коргоочу бак-дарактар;
* шаарлардын жана калктуу конуштардын парктарындагы, скверлериндеги, плантациялардагы, короо жайдаларындагы, дачалык жана багбанчылык участокторундагы жашылдандыруу бак-дарактары, дарак жана дарак-бадал өсүмдүктөрү.

Токойлорго кирбеген дарак жана дарак-бадал өсүмдүктөрүн өстүрүү, аларды багуу, пайдалануу жана коргоо Кыргыз Республикасынын мыйзамдарында белгиленген тартипте жүзөгө ашырылат.”;

9) 3-главанын аталышындагы “мүлкүнө” деген сөздөн кийин “мамлекеттик” деген сөз менен толукталсын;

10) 12-берене күчүн жоготту деп таанылсын.

11) 13-берене төмөнкүдөй редакцияда баяндалсын:

“13-берене. Мамлекеттик токой фондусун мөөнөтсүз (мөөнөтү көрсөтүлбөстөн) пайдалануу

Мамлекеттик токой фондусунун участоктору мамлекеттик токой фондусун башкаруунун аймактык органына мөөнөтсүз (мөөнөтү көрсөтүлбөстөн) пайдаланууга берилет.

Мамлекеттик же коомдук кызыкчылыктарды эске алуу менен мамлекеттик токой фондусунун участоктору токой чарба ишканасы тарабынан маданий-ден соолукту чыңдоо, илимий-изилдөө, жаратылышты коргоо жана башка иштер үчүн тиешелүү уюмдарга (менчигинин түрүнө карабастан) ижара шартында пайдаланууга берилиши мүмкүн.

Токой фондунун участокторун мамлекеттик токой фондусунун жерлеринин курамынан мөөнөтсүз (мөөнөтү көрсөтүлбөстөн) пайдаланууга берүү Кыргыз Республикасынын Жер кодексине ылайык жүргүзүлөт.

Токой фондунун участокторун мөөнөтсүз (мөөнөтү көрсөтүлбөстөн) пайдалануу укугу Кыргыз Республикасынын Жер кодексине ылайык берилүүчү мамлекеттик акт менен күбөлөндүрүлөт”.

12) 14-берененин бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

13) 16-беренеде бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

14) II-бөлүмдүн аталышындагы “жана пайдалануу” деген сөздөн кийин “мамлекеттик” деген сөз менен толукталсын;

15) 18-беренеде:

– берененин аталышындагы “Кыргыз Республикасынын Өкмөтүнүн” деген сөздөр “Кыргыз Республикасынын Министрлер Кабинетинин” деген сөздөргө алмаштырылсын;

– биринчи абзацтагы “Кыргыз Республикасынын Өкмөтүнүн” деген сөздөр “Кыргыз Республикасынын Министрлер Кабинетинин” деген сөздөргө алмаштырылсын;

– берененин бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

16) 19-берене күчүн жоготту деп таанылсын.

17) 20-беренеде:

* экинчи абзацы күчүн жоготту деп таанылсын;
* үчүнчү абзацындагы “токой фондусун” деген сөздөр “мамлекеттик токой фондусунун жер участогун” деген сөздөр менен алмаштырылсын;
* жетинчи абзацындагы “токой фондусунун” деген сөздөр “мамлекеттик токой фондусунун” деген сөздөр менен алмаштырылсын.

18) 5-главанын аталышындагы “жана пайдалануу” деген сөздөрдөн кийин “мамлекеттик” деген сөз менен толукталсын;

19) 22-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

20) 23-берене төмөнкүдөй редакцияда баяндалсын:

“23-берене. Мамлекеттик токой фондусун мамлекеттик башкаруу тутуму

Кыргыз Республикасынын мамлекеттик токой фондусун мамлекеттик башкаруу тутуму өзүнө төмөнкүлөрдү камтыйт:

1. Кыргыз Республикасынын Министрлер Кабинетин;
2. Токой чарбасын башкаруунун республикалык мамлекеттик органын;
3. Мамлекеттик токой фондусун башкаруунун аймактык органын;
4. Токой чарба ишканасын;
5. Мамлекеттик илимий мекемени.

Мамлекеттик токой фондусун тескөө жана пайдалануу боюнча негизги функциялар улуттук токой саясатынын милдеттерине ылайык Кыргыз Республикасынын Токой чарбасын башкаруунун республикалык мамлекеттик органы тарабынан жүргүзүлөт.”;

21) 24-беренесинде:

1-бөлүмдө:

* үчүнчү абзацтагы “Кыргыз Республикасынын Өкмөтүнүн” деген сөздөр “Кыргыз Республикасынын Министрлер Кабинетинин” деген сөздөргө алмаштырылсын;
* бешинчи абзацтагы “Кыргыз Республикасынын Өкмөтүнүн” деген сөздөр “Кыргыз Республикасынын Министрлер Кабинетинин” деген сөздөргө алмаштырылсын;
* сегизинчи абзацтагы “тийиштүү жергиликтүү мамлекеттик администрациялардын катышуусу менен” деген сөздөр алып салынсын;
* он экинчи абзацтагы “токой фондусуна” деген сөздөр “мамлекеттик токой фондусуна” деген сөздөргө алмаштырылсын;
* он бешинчи абзацтагы “токой чарбасынын” деген сөздөр “мамлекеттик токой фондусун башкаруунун аймактык органынын, токойчулуктардын жана кардондордун” деген сөздөр менен алмаштырылсын;
* он алтынчы абзацтагы “токой чарбаларынын” деген сөз “мамлекеттик токой фондусунун аймактык башкаруу органынын,” деген сөздөргө алмаштырылсын;
* он сегизинчи абзацтагы “токой фондусуна” жана “Кыргыз Республикасынын Өкмөтүнө” деген сөздөр тиешелүүлүгүнө жараша “мамлекеттик токой фондусуна” жана “Кыргыз Республикасынын Министрлер Кабинетине” деген сөздөргө алмаштырылсын;

22) 25-берене төмөнкүдөй редакцияда баяндалсын:

“25-берене. Мамлекеттик токой фондусун башкаруунун аймактык органы

Мамлекеттик токой фондусун башкаруунун аймактык органы мекеме уюштуруу-укуктук формасында түзүлөт жана токойду башкаруу боюнча алар тарабынан чечиле турган милдеттерге ылайык төмөнкү функцияларды ишке ашырат:

* токойду коргоо: токойлорду мыйзамсыз кыюудан, мамлекеттик токой фондусунун жерлеринде жерлерди мыйзамсыз басып алуудан, өз алдынча курулуштардан жана башка токой эрежелерин бузуулардан сактоо;
* токойлорду өрттөн сактоо: токойдогу өрттү аныктоо кызматын уюштуруу жана координациялоо, калк арасында түшүндүрүү-үгүттөө иштери, токойдогу өрттү өчүрүүнү уюштуруу;
* токойду зыянкечтерден жана илдеттерден коргоо: токой патологиялык текшерүү жана мониторинг жүргүзүү, токойлордогу санитардык эрежелердин сакталышын камсыздоо;
* токойлордун абалына жана токой өндүрүшүнө мониторинг жүргүзүү.

Мамлекеттик токой фондусун башкаруунун аймактык органы токойду коргоо, сактоо, абалына мониторинг жүргүзүү маселелерин мамлекеттик токой фондусун башкаруунун аймактык органы жөнүндө жобого ылайык чечет.”.

23) 26-берене төмөнкүдөй редакцияда баяндалсын:

“26-берене. Токой чарба ишканасы

Мамлекеттик токой фондусунун жерлеринде токой чарба өндүрүшүн жүргүзүү токой чарба ишканасы тарабынан жүзөгө ашырылат.

Токой чарба ишканасынын уюштуруучулук-укуктук формасы, укуктук статусу, саны жана ишинин деңгээли мыйзамдарда белгиленген тартипке жана шарттарга ылайык Кыргыз Республикасынын Министрлер Кабинети тарабынан аныкталат.

Токой чарба ишканасы алар тарабынан чечилүүчү милдеттерге ылайык төмөнкүдөй функцияларды ишке ашырат:

* токой пайдаланууну уюштуруу, ал ижара жана пайдалануу укугуна сынактарды уюштуруудан, токой пайдалануучулар менен ижара мамилелерин уюштуруудан, токойду чыгарууну уюштуруудан, токой пайдалануучуларды контролдоону жана токойду пайдалануу үчүн төлөмдөрдүн түшүүсүн уюштуруудан турат;
* токойду калыбына келтирүү, токой өстүрүү, анча баалуу эмес токой өсүмдүктөрүн реконструкциялоо: токой үрөн участокторун түзүү, токой үрөнүн даярдоо жана кайра иштетүү, отургузуучу материалдарды өстүрүү, агротехникалык багууну кошкондо токой өсүмдүктөрүн түзүү, табигый калыбына келтирүүгө көмөктөшүү боюнча иш-чаралар ж. б.;
* плантацияларды түзүү;
* токойго кам көрүү, анын ичинде ушул Кодекс менен белгиленген токойлорду кыюу;
* өрткө каршы иш-чараларды ишке ашыруу: минералдаштырылган тилкелерди, өрткө каршы ажырымдарды ж. б. түзүү;
* зыянкечтердин жана илдеттердин алдын алуу жана массалык көбөйүшү, токойду санитардык кыюу, зыянкечтер жана илдеттер менен күрөшүү боюнча токойду коргоо иш-чараларын ишке ашырууну.”.

24) 27-беренеде:

27-берененин аталышында жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

3-бөлүктөгү “Кыргыз Республикасынын Өкмөтү тарабынан белгиленүүчү” деген сөздөр “Кыргыз Республикасынын Министрлер Кабинети тарабынан белгиленүүчү” деген сөздөргө алмаштырылсын;

25) төмөнкүдөй мазмундагы 27-1-берене менен толукталсын:

“27-1-берене. Жарандардын жана коомдук уюмдардын (бирикмелердин) укуктары

Жарандар, коомдук бирикмелер, башка коммерциялык эмес уюмдар, жергиликтүү өз алдынча башкаруу органдары мамлекеттик органдарга, токой чарбасын жүргүзгөн адамдарга токойлорду пайдалануу, коргоо, сактоо жана жаңыртып өстүрүү жаатында токой чарба жана башка иш-чараларды жүргүзүүгө көмөк көрсөтөт, токойлорду талаптагыдай санитардык абалга келтирүү боюнча иштерди жүргүзүүгө, ошондой эле токойдогу өрттүн алдын алууга, табууга жана өчүрүүгө катышат.”;

26) төмөнкүдөй мазмундагы 27-1-берене менен толукталсын:

“27-2-берене. Токойлорду биргелешип башкаруу

Токойлорду биргелешип башкаруу токой чарбасын башкаруу боюнча токой чарба иш-чараларын биргелешип аныктоо жана аткаруу үчүн ар кандай өнөктөштөрдү – мамлекеттик, жеке жана коомдук түзүмдөрдү бириктирүүгө жана кызматташуусуна багытталган процесстердин жана жол-жоболордун ар кандай түрлөрүн билдирет.

Токойлорду биргелешип башкаруу тартиби Кыргыз Республикасынын Министрлер Кабинети тарабынан аныкталат”.

27) 28-беренеде:

1-бөлүктүн бешинчи абзацындагы “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

28) 29-беренеде:

1-бөлүктө:

* “чыңдоочу” деген сөздөн кийин “функциялары” деген сөз менен толукталсын;
* “мамлекет тарабынан коргоого алынган.” деген сөздөр “мамлекеттин өзгөчө коргоосунда болот.” деген сөздөр менен алмаштырылсын;

2-бөлүктө:

* “токой фондусунун” деген сөздөр “токойлордун” деген сөзгө алмаштырылсын;

29) 30-беренеси төмөнкүдөй редакцияда баяндалсын:

“30-берене. Токойлордун корголуу категориясы

Кыргыз Республикасынын токойлору төмөнкүдөй корголуу категорияларына бөлүнөт:

1. Өзгөчө корголуучу жаратылыш аймактарында жайгашкан токойлор.
2. Өзгөчө баалуу токой массивдери.
3. Илимий мааниге ээ токойлор.
4. Санитардык-гигиеналык жана ден соолукту чыңдоочу функцияларды аткаруучу токойлор, аларга төмөнкүлөр кирет:
5. суу менен камсыздоо булактарын санитардык коргоо зоналарындагы токойлор;
6. курортторду санитардык коргоо аймактарындагы токойлор.
7. Коргоочу токойлор, аларга төмөнкүлөр кирет;
8. эрозияга каршы токойлор;
9. айлана чөйрөнү коргоо үчүн маанилүү мааниге ээ болгон чөлдөрдөгү жана аз токойлуу тоолуу райондордогу токойлор.
10. Суу коргоочу токойлор – дарыялардын, көлдөрдүн, суу сактагычтардын жана башка көлмөлөрдүн жээктериндеги токойлордун тыюу салынган тилкелери.

Токойлордун корголуу категориясы токой жайгаштырууну жүргүзүүдө аныкталат.

Токойлорду корголуу категорияларына киргизүү жана аларды бир корголуу категориясынан башкасына которуу эрежелери Кыргыз Республикасынын Министрлер Кабинети тарабынан аныкталат”.

30) төмөнкүдөй мазмундагы 30-1-берене менен толукталсын:

“30-1-берене. Жогорку жаратылышты коргоо баалуулугуна ээ токойлор

Жогорку жаратылышты коргоо баалуулуктарына ээ токойлор эл аралык, региондук же улуттук мааниге ээ болушу мүмкүн.

Жогорку жаратылышты коргоо баалуулуктарына ээ токойлорду таануу токойду ыктыярдуу сертификациялоонун принциптеринин негизинде жүзөгө ашырылат.

Жогорку жаратылышты коргоо баалуулуктарына ээ токойлорду бөлүп көрсөтүүнүн тартиби Кыргыз Республикасынын Министрлер Кабинети тарабынан аныкталат”.

31) 31-берене төмөнкүдөй редакцияда баяндалсын:

“31-берене. Корголуу категориялары боюнча токой чарбасын жүргүзүү режими

Мамлекеттик жаратылыш коруктарынын жерлеринде жайгашкан токойлор изилденүүгө, эсепке алынууга жана корголууга тийиш.

Мамлекеттик жаратылыш коруктарынын, улуттук жаратылыш парктарынын корук режиминдеги зоналарынын жана өзгөчө корголуучу жаратылыш аймактарынын башка категорияларындагы өзөк зоналарынын токойлорунда токойду илимий-изилдөө максатында пайдаланууну кошпогондо, токой кыюунун бардык түрлөрүнө жана токойду пайдаланууга тыюу салынат.

Мамлекеттик жаратылыш парктарынын жерлеринде жайгашкан токойлор изилденүүгө жана эсепке алынууга, корголууга жана сакталууга, жаңыртып өстүрүлүүгө, токойду пайдаланууга, токой ресурстарынын пайдаланылышына контроль жүргүзүлүүгө тийиш.

Мамлекеттик жаратылыш парктарынын токойлорунда токойду калыбына келтирүүчү кыюуларга жана реконструкциялык кыюуларга тыюу салынат, токойду пайдалануу функциялык зоналаштыруу режимдерине ылайык жүзөгө ашырылат.

Илимий мааниге ээ токойлордо токой чарбасын жүргүзүү режими карамагында ушул токойлор турган илимий мекем тарабынан илимий изилдөөлөрдүн максатына жана милдеттерине жараша белгиленет.

Өзгөчө баалуу токой массивдеринин токойлорунда токойду калыбына келтирүүчү кыюулар жана реконструкциялык кыюуларга тыюу салынат.

Санитардык-гигиеналык жана ден соолукту чыңдоочу функцияларды аткарган токойлордо, коргоочу токойлордо, сууну коргоочу зоналарда жайгашкан токойлордо токойлордун абалын жана функциялык маанисин жакшыртууга багытталган кыюулардын бардык түрлөрү жүргүзүлүшү мүмкүн.

Бардык корголуу категорияларындагы токойлордо мал жаюуга тыюу салынат.

Токойду пайдалануу режими токойлордун корголуу категорияларына жараша Кыргыз Республикасынын Министрлер Кабинети тарабынан белгиленет”.

32) 32-беренеде:

аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

33) 33-беренеде:

берененин аталышы төмөнкүдөй редакцияда баяндалсын:

“33-берене. Токой жана токой эмес жерлерди которуу”;

биринчи абзацындагы “жана токойду пайдаланууга” жана “Кыргыз Республикасынын токойлорунда” деген сөздөр алынып салынсын;

төмөнкүдөй мазмундагы 3-4- бөлүктөр менен толукталсын:

“Мамлекеттик токой фондусунун токой эмес жерлерин токой жерлерине которуу токой чарбачылыгын башкаруунун республикалык мамлекеттик органынын чечими боюнча токой өстүрүүнү жүргүзүүдө жүргүзүлөт.

Токой эмес жерлерди токой жерлерине которуу тартиби Кыргыз Республикасынын Министрлер Кабинети тарабынан белгиленет.”

34) 34-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

35) 36-берененин 1-бөлүгү төмөнкүдөй редакцияда баяндалсын:

“Мамлекеттик токой фондусунун жерлеринде жайгашкан токойлордо, ошондой эле токой чарбачылыгына жана токойго байланышпаган жер фондунун башка категорияларында жайгашкан токойлордо курулуш жана жардыруу иштери, жер казынасын пайдалануу, кабелдерди, түтүктөрдү жана башка коммуникацияларды тартуу, бургулоо жана башка жумуштар пайдалануу тиешелүү ыйгарым укуктуу мамлекеттик орган менен макулдашуу боюнча Кыргыз Республикасынын жер казынасын пайдалануу чөйрөсүндөгү мыйзамдарынын талаптарына ылайык, мамлекеттик экологиялык экспертизанын оң корутундусу жана республикалык мамлекеттик органдын талаптары аткарылган шартта жүргүзүлөт. Кыргыз Республикасынын токой чарбасын башкаруу органы токойлорду коргоону жана көбөйтүүнү, мамлекеттик токой фондусунун жерлерин жана жер фондунун башка категорияларында жайгашкан токой жерлерин кайра иштетүүнү камсыз кылат.”;

36) III бөлүмдүн аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

37) 7-главанын аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

38) 37-берене төмөнкүдөй редакцияда баяндалсын:

“37-берене. Мамлекеттик токой фондусун башкаруунун аймактык органынын укуктары жана милдеттери

Мамлекеттик токой фондусун башкаруунун аймактык органы төмөнкүлөргө укуктуу:

* токой чарбачылыгын башкаруунун республикалык мамлекеттик органына токой чарбачылыгын өнүктүрүүнү келечекке жана учурдагы пландоо маселелери боюнча сунуштарды киргизүүгө;
* токойлорду пайдалануу, коргоо, сактоо жана көбөйтүү жөнүндө мыйзамдарда каралган учурларда жана тартипте токой пайдалануу укугун чектөө (токтото туруу) жөнүндө же токтотуу тууралуу чечимдерди кабыл алууга;
* токойлорго зыяндуу таасирин тийгизген же жүзөгө ашырууда токойлорго зыян келтирүү коркунучу пайда болгон чарбалык жана башка иштерди токтото туруу жөнүндө сунуштарды киргизүүгө;
* токойлорго зыян келтирүү фактысын аныктоого жана белгилөөгө, чарбалык жана башка иштери токойго зыяндуу таасирин тийгизген же жүзөгө ашырууда токойлорго зыян келтирүү коркунучу пайда болгон жеке жана юридикалык жактарга, анын ичинде токой чарба ишканасына доолорду коюуга;
* токойдо өрт чыккан жана мамлекеттик токой фондусунун аймагында өзгөчө кырдаалдарды жоюу учурларында транспорт каражаттарынын кирүүсүн, жарандардын келүүсүн, мамлекеттик токой фондусунун аймагында иштерди жүргүзүүнү чектөөгө;

Мамлекеттик токой фондусун башкаруунун аймактык органы төмөнкүлөргө милдеттүү:

* токойлорду коргоо, сактоо жана жаңыртып өстүрүү боюнча мыйзамдардын талаптарын сактоого мониторинг жүргүзүү, ошондой эле токойду пайдаланууга мониторинг жүргүзүүгө;
* токойлорду мыйзамсыз кыюудан, жерлерди мыйзамсыз басып алуудан, мамлекеттик токой фондусунун жерлеринде өз алдынча курулуштардан жана башка токой эрежелерин бузуулардан коргоону камсыз кылууга;
* токойдогу өрттү аныктоо, калк арасында түшүндүрүү-үгүттөө иштерин жүргүзүү, токойдогу өрттү өчүрүү кызматын уюштуруу жана координациялоо;
* токойлордун абалына жана жаңыртып өстүрүүгө мониторинг жүргүзүүгө, токой патологиялык мониторинг жүргүзүүгө, ошондой эле токойлордо санитардык эрежелерди сактоону камсыз кылууга”.

39) төмөнкүдөй мазмундагы 37-1-пункт менен толукталсын:

“37-1-берене. Токой чарба ишканасынын укуктары жана милдеттери

Токой чарба ишканасы төмөнкүлөргө укуктуу:

* токой пайдаланууну жана аны менен байланышкан башка чарба ишин жүргүзүүгө;
* жолдорду, токой кампаларын, өрткө каршы жана химиялык станцияларды, турак жай жана чарбалык курулуштарды, даярдалган сырьену сактоо жана алгачкы иштетүү үчүн курулмаларды жана токой чарбасын жүргүзүү жана токой пайдаланууларды ишке ашыруу үчүн зарыл болгон башка объекттерди курууну белгиленген тартипте жүзөгө ашырууга;
* мамлекеттик токой фондусунун токой пайдалануу жана алар менен байланышкан башка максаттар үчүн зарыл болгон участокторун уюмдарга жана жарандарга натуралай бөлүп берүүгө
* ижара келишимин түзүүгө;
* экологиялык туризмди уюштуруу менен алектенүүгө;
* экинчи даражадагы токой ресурстарын даярдоону жана токойду кошумча пайдаланууну ишке ашырууга;
* токойду жаңыртып өстүрүүдө пайдалануу үчүн жапайы өсүмдүктөрдү көбөйтүп алуу жолу менен жапайы өскөн мөмөлөрдү, мөмө-жемиштерди, жаңгактарды, шыргаларды, үрөндөрдү даярдоону, жыйноону, алууну ишке ашырууга;
* чарбалык муктаждыктар үчүн алардын жерлеринде жайгашкан жер бетинин үстүндөгү пайдалуу кендерди жана табигый жол менен пайда болгон катуу тоо породаларын пайдаланууга, белгиленген тартипте суу объекттерин пайдаланууга, ошондой эле мамлекеттик токой фондусунун, алардын туруктуу ээлик кылуусуна бөлүнүп берилген, участокторунда башка табигый ресурстарды эксплуатациялоого жана белгиленген тартипте өнөр жай иштетүүнү жүзөгө ашырууга.

Токой чарбачылык ишканасынын милдеттери::

* токойлорду жаңыртып өстүрүү, коргоо жана сактоо жана алардын экологиялык жана санитардык абалын жакшыртуу, аларды өстүрүү, токойлордун өндүрүмдүүлүгүн жана токой жер кыртышынын асылдуулугун жогорулатуу, токойду пайдаланууну уюштуруу, токойлорду эсепке алууну камсыз кылууга жана токой чарбасын жүргүзүү боюнча башка милдеттерди аткаруу;
* илимий жактан негизделген ченемдердин чегинде токойдун жыгач жана башка өсүмдүк ресурстарын жана анын табигый жактан пайдалуу касиеттерин белгиленген тартипте пайдалануу;
* токойдун чөйрө түзүүчү жана коргоочу функцияларынын сакталышын, ошондой эле дарактарды калыбына келтирүү, дары, тамак-аш жана техникалык чийки заттарды чогултуу үчүн ыңгайлуу шарттарды камсыз кылуучу ыкмалар менен чарбалык ишти жүргүзүү;
* ушул Кодексте каралган, ошондой эле токой чарбачылыгын башкаруучу республикалык мамлекеттик орган белгилеген токойлорду коргоо жана сактоо, жаңыртып өстүрүү жана сарамжалдуу пайдалануу боюнча башка талаптарды аткарууга милдеттүү.”.

40) 38-беренеде:

берененин аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

2-бөлүк күчүн жоготту деп таанылсын;

41) 39-беренеси төмөнкүдөй редакцияда баяндалсын:

“39-берене. Токойду пайдалануучулардын укуктары жана милдеттери

Токойду пайдалануучулар төмөнкүлөргө укуктуу:

– мамлекеттик токой фондусунун участокторун, алар берилген шарттарга ылайык пайдалануу үчүн натуралай алууга;

– ушул Кодексте жана токой мыйзамдарында каралган токой ресурстарын пайдалануунун бардык түрлөрүн ишке ашырууга, маданий-ден соолукту чыңдоо, рекреациялык жана туристтик максаттардын керектөөлөрү жана келишимдин шарттарына ылайык токойду пайдалануунун башка түрлөрү үчүн мамлекеттик токой фондусунун жер участокторун пайдаланууга;

– токойду пайдаланууга укук берүүчү документтерде көрсөтүлгөн көлөмдө токойду пайдаланууга;

– токойду пайдаланууну ишке ашыруу боюнча чарбалык иштин формасын өз алдынча тандоого;

– мамлекеттик токой фондусун башкаруунун аймактык органынын макулдугу менен белгиленген тартипте жол салууга, өндүрүштүк жана чарбалык курулуштарды курууга, чарбалык ишти жүргүзүү үчүн жабдууларды жана шаймандарды орнотууга, транспорт токтоочу жайларды салууга ж.б.

Токойду пайдалануучулар төмөңкүлөргө милдеттүү:

– жаныбарлар дүйнөсүн жана алар жашаган чөйрөнү сактоо менен кыюу үчүн берилген токой аянттарын, токой чөп чабыктарын, жайыттарды жана башка жерлерди, токой ресурстарын сарамжалдуу пайдаланууга;

– мамлекеттик токой фондусунун участогун ижаралоо келишиминин, мамлекеттик токой фондусунун участогун акысыз пайдалануу келишиминин шарттарын, ошондой эле токой кыюу билетинин, ордеринин, токой билетинин шарттарын сактоого;

– иш жүргүзүү процессинде кыртыштын эрозиясынын пайда болушуна жол бербөөгө, токойду пайдалануунун токойлордун абалына жана жаңыртып өсүшүнө, ошондой эле көлмөлөргө жана башка жаратылыш объекттерине терс таасирди болтурбоого же чектөөгө;

– кыртыштын асылдуулугун калыбына келтирүүнү, сактоону, коргоону жана жогорулатууну, токой өсүмдүктөрүнүн өндүрүмдүүлүгүн жана алардын пайдалуу касиеттерин жогорулатууну камсыз кылууга, токой чарбасын жүргүзүү жана токой ресурстарын пайдалануу боюнча мыйзамдардын башка талаптарын аткарууга;

– туура эмес кыюуларга жана ашыкча кыюуларга жол бербөөгө, ошондой эле камдоо жана ташып чыгуу үчүн белгиленген мөөнөт бүткөндөн кийин кыюу жерлеринде жана токойдо камдалган жыгачтарды сактоого;

– токойлордун жана башка жаратылыш объекттеринин абалына жана аларды жаңыртып өстүрүүгө терс таасирин тийгизбеген ыкмалар менен иш жүргүзүүгө;

– өрт коопсуздугун сактоого, иштеген жерлерде өрткө каршы иш-чараларды жүргүзүүгө, ал эми токой өрттөрү пайда болгон учурда аларды өчүрүүгө;

– жыгачтын коромжу болушуна, ишке жарактуу жыгачты отунга иштетүүгө жана анын башка иштерге жумшалышына жол бербөөгө;

– токой тилкелерин кыюунун калдыктарынан тазалоого жана токойду пайдаланууну ишке ашырууда кыюудан бузулган жерлерди максаты боюнча пайдалануу үчүн жарактуу абалга келтирүүгө;

– белгиленген тартипте токой чарбасынын зыяндарынын жана жоготууларынын ордун толтурууга;

– токойду пайдалангандыгы үчүн өз убагында жана толук акы төлөөгө;

– токойду пайдаланууда токой чарбачылыгын башкаруучу республикалык мамлекеттик орган белгилеген башка талаптарды аткарууга.”.

42) 40-берененин бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

төмөнкү мазмундагы 2-бөлүк менен толукталсын:

“Токой пайдалануучулардын укуктары мыйзам тарабынан корголот жана Кыргыз Республикасынын айлана-чөйрөнү коргоо жаатындагы мыйзамдарында каралган учурларда гана чектелиши мүмкүн.”;

43) 8-главанын аталышындагы “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

44) 42-берене төмөнкүдөй редакцияда баяндалсын:

“42-берене. Мамлекеттик токой фондусунун участокторун ижарага алуу

Мамлекеттик токой фондусунун участоктору ушул Кодекстин 48-беренесында каралган токой ресурстарын кайра өндүрүү, токойду пайдалануу үчүн ижаралык негизде пайдаланууга берилет. Мамлекеттик токой фондусунун участогу бир же бир нече ижарачыга ижарага берилиши мүмкүн.

Мамлекеттик токой фондусунун жерлерин ижарага берүүчүлөр токой чарбачылыгын башкаруунун аймактык мамлекеттик органдары (токой чарбалары) болуп саналат.

Мамлекеттик токой фондусунун участокторун ижарага берүүдөгү укуктук мамилелер ушул Кодекс, жер жана жарандык мыйзамдар, ошондой эле токой чарбачылыгын башкаруучу республикалык мамлекеттик орган тарабынан иштелип чыккан жана Кыргыз Республикасынын Өкмөтү (Министрлер Кабинети) тарабынан бекитилүүчү мамлекеттик токой фондусунун участокторун ижарага берүү жөнүндө жобо менен жөнгө салынат.”;

45) 43-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

46) 44-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

47) 45-берененин бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

48) 46-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

49) 48-беренеде:

1-бөлүк төмөнкүдөй мазмундагы алтынчы, жетинчи жана сегизинчи абзацтар менен толукталсын:

“– энергиянын кайра жаралуучу булактарын пайдалануу менен электр станцияларын куруу;

– токой фондусунун жерлеринде жайгашкан суу сактагычтарда жана башка суу объектилеринде балык чарбасы жаатындагы ишти жүзөгө ашыруу;

– плантацияларды түзүү;”;

төмөнкү мазмундагы 2-бөлүк менен толукталсын:

“Токойду пайдалануу мамлекеттик токой фондусунун жерлерин функционалдык райондоштуруунун негизинде жүзөгө ашырылат.”;

50) 49-берененин 1 жана 2-бөлүктөрү төмөнкүдөй редакцияда баяндалсын:

“Мамлекеттик токой фондунун аймактык башкаруу органы жана токой чарба ишканасы жер үстүндө жайгашкан, мамлекеттик токой фондусунун жерлериндеги жайгашкан минералдарды, пайдалуу кендерди жана табигый тектердин катуу тоо породаларды өз муктаждыктары үчүн пайдаланууга укуктуу, ошондой эле белгиленген тартипте суу объектилерин жана жердин башка пайдалуу касиеттерин пайдаланууга укуктуу. Бул жаратылыш ресурстарын өнөр жай өздөштүрүү, ошондой эле аларды коммерциялык максаттарда пайдалануу Кыргыз Республикасынын мыйзамдарында белгиленген тартипте жүзөгө ашырылат.

Мамлекеттик токой фондусунун жерлеринде жайгашкан минералдарды жана табигый тектүү катуу тоо породаларын жана башка жаратылыш ресурстарын юридикалык жана жеке жактардын пайдалануусу Кыргыз Республикасынын мыйзамдарында белгиленген тартипте күчүнө кирген токойду пайдалануу укугунун негизинде жүзөгө ашырылат.”;

51) 50-берене:

1-бөлүк төмөнкүдөй редакцияда баяндалсын:

“Кыргыз Республикасында токойду пайдалануу токой салыктары жана токойду пайдалануу үчүн төлөм түрүндө акы алуу менен жүзөгө ашырылат.”;

3-бөлүк күчүн жоготту деп таанылсын;

4-бөлүктөгү “токой чарбаларынын” деген сөздөр “токой чарба ишканасынын” деген сөздөргө алмаштырылсын;

5-бөлүк күчүн жоготту деп таанылсын;

52) 51-берененин аталышындагы жана бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

53) 52-беренесинде:

1-бөлүгүндө “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

2-бөлүгүндө “токойду утурумдук пайдалануунун, өнөр жайлык плантацияларды кыюунун” деген сөздөр “токойду багуу иретинде кыюу, санитардык кыюу, токойду черден тазалоо, анча баалуу эмес дарактарды реконструкциялоого байланыштуу кыюу, токойду калыбына келтирүү үчүн кыюу” деген сөздөргө алмаштырылсын;

54) 53-берененин бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

55) 55-берене күчүн жоготту деп таанылсын;

56) 56-берене:

* экинчи абзацындагы “токой фондусунун” жана бешинчи абзацындагы “токой фондусун” деген сөздөр тиешелүү түрдө “мамлекеттик токой фондусунун жер участогунун” жана “мамлекеттик токой фондусунун жер участогун” деген сөздөр менен алмаштырылсын;
* төртүчү абзацындагы “токой фондусунун” деген сөздөр “мамлекеттик токой фондусунун” деген сөздөр менен алмаштырылсын.

57) 57-беренеде:

* экинчи абзацындагы “жаңгак, мөмө-жемиш жана өзөндөрдө өскөн” деген сөздөр алып салынсын;
* алтынчы абзацындагы “карагайлуу”, “карт карагай” деген сөздөр алып салынсын;
* жетинчи абзац төмөнкүдөй редакцияда баяндалсын:
* “башка кыюулар - илимий максаттар үчүн бак-дарактарды кыюу, токой чарбачылык иштерин жүргүзүүдө, токой чарбасынын муктаждыктары үчүн курулуштарды жүргүзүүдө, гидро-түйүндөрдү, түтүктөрдү, жолдорду куруу жана оңдоо иштерине байланыштуу токой аянттарын тазалоо, аянтчаларды төшөө жана өрткө каршы-ажырым тилкелерди салуу; ошондой эле ушул Кодекстин 55-беренесинде каралган кыюуга чектөөлөрдү кошпогондо, ушул Кодекстин 48-беренесинде каралган учурларда токой чарбачылыгын жүргүзүү.”;

58) 59-беренеде:

1-бөлүгүндө:

“өнөр жай плантацияларын кыюуда жана утурумдук пайдаланууда жыгач даярдоонун” деген сөздөр “Токойду багуу иретинде кыюунун, санитардык кыюунун, токойду черден тазалоо, анча баалуу эмес дарактарды реконструкциялоого байланыштуу кыюунун” деген сөздөр менен алмаштырылсын.

берене төмөнкүдөй мазмундагы 2-бөлүк менен толукталсын:

“Кыйылуучу токой фонду жана жыгач даярдоонун көлөмү токой жайгаштыруу менен аныкталат.”;

59) 62-берене күчүн жоготту деп таанылсын.

60) 63-берене төмөнкүдөй редакцияда баяндалсын:

“63-берене. Мамлекеттик токой фондусунун аймагында илимий изилдөөлөр

Мамлекеттик токой фондусунун менчик ээлери илимий изилдөө иштерин жүргүзүү үчүн, эгерде бул илимий изилдөөнүн максаттарына туура келбесе, токойду пайдалануу чектелген же толугу менен тыюу салынган участокторду беришет.”;

61) 66-берене төмөнкүдөй редакцияда баяндалсын:

“66-берене. Мамлекеттик токой фондусунун участокторунда калктын эс алуусу

Токой чарбачылык ишканасы жана аны менен макулдашуу боюнча башка уюмдар мамлекеттик токой фондусунун участокторунда Кыргыз Республикасынын мыйзамдарынын санитардык-гигиеналык, өрткө каршы жана башка талаптарын сактоо менен токой чөйрөсүн жана жаратылыш ландшафттарын сактоону эске алып, калктын эс алуусун уюштурууну жүзөгө ашыра алышат.”.

62) 67-беренеде:

2-бөлүктөгү “, токой чарбачылыгын башкаруучу региондор аралык жана региондор аралык мамлекеттик органдары” деген сөздөр “мамлекеттик токой фондусунун мамлекеттик органдары” деген сөздөргө алмаштырылсын;

63) 69-берене күчүн жоготту деп таанылсын.

64) 15-главанын аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

65) V-бөлүмдүн аталышындагы “ТОКОЙ ФОНДУСУН” деген сөздөр “МАМЛЕКЕТТИК ТОКОЙ ФОНДУСУН” деген сөздөргө алмаштырылсын;

66) 16-главанын аталышындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

67) 74-берененин аталышындагы жана бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

68) 75-беренесинде:

бүткүл тексти боюнча “токой фондусунун” деген сөздөр “мамлекеттик токой фондусунун” деген сөздөр менен алмаштырылсын.

3-бөлүгүндө “коргоону жана” деген сөздөр алып салынсын;

8-бөлүгүндө “Кыргыз Республикасынын Өкмөтү” деген сөздөр “Кыргыз Республикасынын Министрлер Кабинети” деген сөздөргө алмаштырылсын;

төмөнкүдөй мазмундагы 9-бөлүк менен толукталсын:

“Токой мыйзамдарын бузгандык үчүн жоопкерчиликке тартуунун натыйжасында түшкөн каражаттардын үчтөн биринен кем эмес бөлүгү Мамлекеттик токой коргоону өнүктүрүүгө (анын ичинде мамлекеттик токой коргоо кызматкерлеринин потенциалын жогорулатууга жана мотивациялоого) багытталат.”.

69) 77-берененин аталышындагы жана бүткүл тексти боюнча ар кандай жөндөмөлөрдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

70) 78-беренеде:

берененин аталышында жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

2-бөлүгүндөгү “менчик токой жерлеринин ээлери” деген сөздөр алып салынсын;

3-бөлүктө:

“областтык, областтар аралык жана” жана “мамлекеттик” деген сөздөр алып салынсын;

“токой чарбасынын” деген сөздөр “мамлекеттик токой фондусунун” деген сөздөргө алмаштырылсын;

“токой чарбасын башкаруунун аймактык органдары” деген сөздөр “мамлекеттик токой фондусунун аймактык башкаруу органдары” деген сөздөргө алмаштырылсын;

6-бөлүктөгү “Кыргыз Республикасынын Өкмөтү” деген сөздөр. “Кыргыз Республикасынын Министрлер Кабинети” деген сөздөргө алмаштырылсын;

71) 79-беренеде:

1-бөлүктүн биринчи абзацы төмөнкүдөй редакцияда баяндалсын:

“Жеке жана юридикалык жактар токойдогу укук бузуулардын төмөнкү түрлөрүн жасагандыгы үчүн жоопкерчиликке тартылышат:”;

1-бөлүгүнүн бешинчи абзацындагы “токой фондусунун” деген сөздөр “мамлекеттик токой фондусунун” деген сөздөргө алмаштырылсын;

1-бөлүк төмөнкүдөй мазмундагы абзацтар менен толукталсын:

“– жерди пайдалануунун эрежелерин, анын ичинде жерди пайдалануунун жаратылышты коргоо режиминин талаптарын бузуу;

– өрт коопсуздугунун эрежелерин бузуу;

– токойлорду калыбына келтирүү жана жакшыртуу эрежелерин бузуу;

– токойлорду калыбына келтирүү эрежелерин бузуу;

– токойду өрттөп жок кылуу же зыянга учуратуу же отко текебердик, этиятсыздык менен мамиле кылуунун натыйжасында же коркунучтун башка булагы;

– санитардык эрежелерди бузуу.

2-бөлүктөгү “, областар, областар аралык” деген сөздөр алынып салынсын;

72) 80-берене төмөнкүдөй редакцияда баяндалсын:

“80-берене. Токойлорду зыянкечтерден, илдеттерден жана башка терс факторлордон сактоо

Токойлорду коргоо алардын табигый өзгөчөлүктөрүн, максаттуу багытын эске алуу менен жүзөгө ашырылат жана токойлордун туруктуулугун жогорулатууга, токойлордун жок болуусунан, зыянга учуроосунан, начарлоосунан, булганышынан келтирилген зыянды болтурбоого, токой чарбасындагы токой зыянкечтеринен жана илдеттеринен, табигый жана антропогендик мүнөздөгү башка зыяндуу таасирлерден жоготууларды азайтууга багытталган иш-чаралардын системасын билдирет.

Токойлорду коргоо өзүнө төмөнкүдөй иш-чараларды камтыйт:

– токойлорду зыянкечтерден жана илдеттерден коргоо боюнча алдын алуу иш-чараларын долбоорлоо жана жүргүзүү;

– санитардык-чыңдоочу иш-чаралар;

– токойдун зыянкечтеринин, илдеттеринин очокторунда жок кылуу иш-чараларын долбоорлоо жана ишке ашыруу;

– токой патологиялык мониторинг жүргүзүү;

– атайын экспедициялык токой патологиялык изилдөөлөр;

– токойду коргоо боюнча ченемдик талаптардын аткарылышына мониторинг жүргүзүү.

Токойлорду коргоонун тартиби Кыргыз Республикасынын Министрлер Кабинети тарабынан бекитилет.”

73) 82-берене төмөнкүдөй редакцияда баяндалсын:

“82-берене. Токойлорду улуттук инвентаризациялоо жана токойлор мониторинги

Токойлорду улуттук инвентаризациялоо токой саясатынын жана токой баскан жерлердин аянттарын жер фондунун категориялары боюнча бөлүштүрүү бөлүгүндө Кыргыз Республикасынын мамлекеттик жер отчетунун негизи болуп саналат.

Токойлорду улуттук инвентаризациялоо Кыргыз Республикасынын токойлорунда - мамлекеттик токой фондунун жерлеринде жана мамлекеттик токой фондуна кирбеген жерлерде жайгашкан токойлордо жүргүзүлөт.

Токойлорду улуттук инвентаризациялоо жүргүзүүнүн тартиби Кыргыз Республикасынын Министрлер Кабинети тарабынан белгиленет.

Токойлор мониторинги токойлорду натыйжалуу коргоо, сактоо, жаңыртып өстүрүү жана сарамжалдуу пайдалануу максатында мамлекеттик токой фондусунун, өзгөчө корголуучу жаратылыш аймактарынын, жер фондусунун башка категорияларындагы токойлордун абалына жана өзгөрүү динамикасына байкоо жүргүзүүнүн, баалоонун жана болжолдоонун системасы болуп эсептелет. Токойлорго мониторинг жүргүзүүнүн тартиби Кыргыз Республикасынын Министрлер Кабинети тарабынан белгиленет.”.

74) 83-берене төмөнкүдөй редакцияда баяндалсын:

“83-берене. Мамлекеттик токой фондусунун эсебин алуу жана токой кадастры

Мамлекеттик токой фондусунун эсебин алуу жана токой кадастры төмөнкүлөр үчүн жүргүзүлөт:

– мамлекеттик токой фондусун коргоону, сактоону, жаңыртып өстүрүүнү жана сарамжалдуу пайдаланууну уюштуруу;

– эмиссияларды жана токойлордун парник газдарын тазалоосун баалоо;

– токой фондусунун, өзгөчө корголуучу жаратылыш аймактарынын, мамлекеттик токой фондусуна кирбеген токойлордун сандык жана сапаттык өзгөрүүлөрүн системалык түрдө контролдоо;

– кызыкдар уюмдарды жана жарандарды мамлекеттик токой фондусу жөнүндө так маалыматтар менен камсыздоо.

Токой кадастры төмөнкүлөрдү камтыйт:

– мамлекеттик токой фондусунун, өзгөчө корголуучу жаратылыш аймактарынын жана мамлекеттик токой фондусуна кирбеген токойлордун укуктук режими жөнүндө маалыматтардын системасын;

– токой фондусунун, өзгөчө корголуучу жаратылыш аймактарынын, мамлекеттик токой фондусуна кирбеген токойлордун абалы жөнүндө сандык жана сапаттык мүнөздөмөлөрдү;

– эмиссияларды жана токойлордун парник газдарын тазалоосун инвентаризациялоо жөнүндө маалыматтардын системасын;

– токойлорду коргоо категорияларына бөлүү, аларга экономикалык баа берүү жана токой чарбачылыгын жүргүзүү жана чарба ишинин натыйжаларын баалоо үчүн зарыл болгон башка маалыматтарды.

Мамлекеттик токой фондусунун эсебин алуу жана токой кадастры токой күтүү материалдарынын, Кыргыз Республикасы үчүн бирдиктүү система боюнча инвентаризациялоонун жана атайын изилдөөлөрдүн негизинде токой чарбачылыгын башкаруучу республикалык мамлекеттик орган тарабынан жүргүзүлөт.

Мамлекеттик токой фондусун эсебин алуунун жана токой кадастрынын документтери мамлекеттик токой фондусун башкаруунун аймактык органы жана токой чарбачылык ишканалары тарабынан жүргүзүлөт.

Мамлекеттик токой фондусунун эсебин алуу жана токой кадастры Кыргыз Республикасынын Министрлер Кабинети аныктаган тартипте жүргүзүлөт.”.

75) 84-беренесинде:

2-бөлүктө:

- экинчи абзацтагы “токой фондусунун участокторун тескеген юридикалык жактардын жана жарандардын” деген сөздөр “мамлекеттик токой фондусунун, өзгөчө корголуучу жаратылыш аймактарынын, жер фондунун башка категорияларында жайгашкан токойлордун” деген сөздөргө алмаштырылсын;

- үчүнчү абзацта “токой картасын түзүү” деген сөздөрдөн кийин “жердин спутниктик сүрөттөрүн пайдалануу менен” деген сөздөр менен толукталсын;

- төртүнчү жана бешинчи абзацтардагы “токой фондусунун” деген сөздөр “токойлордун” деген сөзгө алмаштырылсын;

- төртүнчү абзацтагы “плантацияларды” жана “токой ресурстарын” деген сөздөр алып салынсын;

- алтынчы абзацтагы “иш-чаралардын” деген сөз “иш-чаралардын пландаштырылышынын” деген сөздөргө алмаштырылсын;

төмөнкүдөй мазмундагы он төртүнчү абзац менен толукталсын:

“- мамлекеттик токой фондусуна кирген жана кирбеген токой участокторун, ошондой эле мамлекеттик токой фондусунун участокторун пайдаланууда токой чарба өндүрүшүнүн жоготууларынын жана коромжуларынын ордун толтурууда токой жерлеринин баасын (стандарттык баасын) аныктоо; токой чарба экономикасына байланышпаган максаттарга;”;

3-бөлүгүндөгү “экологиялык экспертизанын талаптарына жооп берген,” деген сөздөр алып салынсын;

4-бөлүктөгү “мамлекеттик токой фондусундагы” деген сөздөрдөн кийин “, өзгөчө корголуучу жаратылыш аймактарынын, жер фондунун башка категорияларында жайгашкан токойлордун,” деген сөздөр менен толукталсын;

76) 86-беренедеги “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

77) 87-беренедеги “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

78) 88-беренеде:

берененин аталышындагы жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

2-бөлүктөгү “Кыргыз Республикасынын Өкмөтү” деген сөздөр “Кыргыз Республикасынын Министрлер Кабинети” деген сөздөргө алмаштырылсын;

79) 89-берене күчүн жоготту деп таанылсын;

80) 90-берене күчүн жоготту деп таанылсын;

81) 91-берененин аталышындагы жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

82) 92-беренин аталышын жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

83) 93-берене төмөнкүдөй редакцияда баяндалсын:

“93-берене. Плантацияларды түзүү

Жыгачтын жана дарак-бадал өсүмдүктөрүнүн белгилүү бир породаларын (максаттуу породаларды) плантациялоо коммерциялык ишти жүргүзүү максатында же жеке пайдалануу үчүн түзүлөт.

Белгилүү породалардагы жыгач жана жыгач-бадал дарактарына (максаттуу породаларга) жасалма дарактар кирет, алардын эсебинен берилген мүнөздөмөлөрү менен жыгач, мөмө жана жемиш алуу камсыз кылынат.

Плантациялар мамлекеттик токой фондусунун жерлеринде жана жер фондусунун башка категориялардагы жерлеринде түзүлүшү мүмкүн.

Плантацияларды түзүү үчүн жеке жана юридикалык жактарга жер участоктору ушул Кодекске жана/же Кыргыз Республикасынын жер мыйзамдарына ылайык ижарага берилет.

Плантацияларда дарактарды кыюуга, мөмө-жемиштерди чектөөсүз чогултууга жол берилет.”.

84) 96-берененин 3-бөлүгүндөгү “токой фондусуна” деген сөздөр “мамлекеттик токой фондусуна” деген сөздөргө алмаштырылсын;

85) 97-беренин аталышын жана бүткүл тексти боюнча ар кандай жөндөмөдөгү “токой фондусунун” деген сөздөр тиешелүү жөндөмөлөрдөгү “мамлекеттик токой фондусунун” деген сөздөргө алмаштырылсын;

86) 98-беренеде:

1-бөлүгүндө “өз убагында макулдашылган” деген сөздөр “Кыргыз Республикасынын Министрлер Кабинети тарабынан белгиленген тартипте бекитилген” деген сөздөр менен алмаштырылсын;

2-бөлүк күчүн жоготту деп таанылсын;

87) төмөнкүдөй мазмундагы 98-1-берене менен толукталсын:

“98-1 берене. Экосистемалык кызмат көрсөтүүлөргө экономикалык баа берүүнү колдонуу

Токой экосистемаларына экономикалык баа берилүүгө тийиш, ал төмөнкүлөр үчүн колдонулат:

1. республиканын экономикасына токой экосистемаларынын салымын аныктоо;
2. токой экосистемаларынын абалынын өзгөрүшүнө алып келүүчү аракеттерден/кийлигишүүдөн түшкөн пайданы аныктоо;
3. токой экосистемалары менен байланышкан чыгымдарды жана пайданы бөлүштүрүү;
4. токой экосистемаларын сактоо үчүн потенциалдуу каржылоо булактарын аныктоо”.

Токой экосистемаларынын кызмат көрсөтүүлөрүнө экономикалык баа берүү төрт негизги этапты камтыйт:

1) экосистемалык кызмат көрсөтүүлөрдүн түрлөрүн аныктоо;

2) экосистемалык кызмат көрсөтүүлөргө экономикалык баа берүү;

3) кызмат көрсөтүүлөрдөн пайда алуучуларды аныктоо;

4) экосистемалык кызмат көрсөтүүлөр үчүн төлөө механизмдерин түзүү.

Экосистемалык кызмат көрсөтүүлөргө экономикалык баа берүү методикасы жана тартиби Кыргыз Республикасынын Министрлер Кабинети тарабынан аныкталат.”.

88) 99-берене төмөнкүдөй редакцияда баяндалсын:

“99-берене. Токой чарбачылыгынын фонду

Токой чарбачылыгынын фонду кирешелердин бюджеттен тышкаркы булактарынан: токой чарбачылыгынын ишинин натыйжасында алынган экосистемалык кызмат көрсөтүүлөрдөн келип түшкөн төлөмдөрдөн жана мыйзамдарда тыюу салынбаган башка кирешелердин булактарынан каржыланат.

Фонддун каражаттары токой чарбачылыгын өнүктүрүү, токой экосистемаларын жана токой биотүрдүүлүгүн сактоо, токой чарбачылыгы тармагында илимий-изилдөө иштерин жүргүзүү үчүн, ошондой эле токой чарбачылыгынын кызматкерлерин социалдык камсыз кылуу жана колдоо үчүн пайдаланылат.

Токой чарбачылыгынын фонду жөнүндө жобо Кыргыз Республикасынын Министрлер Кабинети тарабынан бекитилет.”.

89) 100-берене төмөнкүдөй редакцияда баяндалсын:

“100-берене. Токой чарбасынын зыяндары жана жоготуулары

Мамлекеттик токой фондусунун, өзгөчө корголуучу жаратылыш аймактарынын жерлеринде жана жер фондунун башка категорияларында жайгашкан токойлордо жеке жана юридикалык жактардын ишинин натыйжасында келип чыккан токой чарба чыгымдарынын жана жоготууларынын орду толтурулууга тийиш.

Токой чарбасынын зыяндарынын жана жоготууларынын орду төмөнкү учурларда толтурулат:

1) мамлекеттик токой фондусунун, өзгөчө корголуучу жаратылыш аймактарынын жерлеринин, жер фондунун башка категорияларында жайгашкан токойлордун участоктору мамлекеттик жана коомдук муктаждыктар үчүн алынып коюлганда;

2) мамлекеттик токой фондусунун, өзгөчө корголуучу жаратылыш аймактарынын жерлеринин, жер фондунун башка категорияларында жайгашкан токойлордун участокторун жер фондунун башка категорияларына которууда (трансформациялоодо) ;

3) мамлекеттик токой фондусунун, өзгөчө корголуучу жаратылыш аймактарынын жана жер фондунун башка категорияларындагы жерлерди пайдаланууда токой чарбачылыгын жүргүзүүгө байланышпаган максатта пайдаланууда;

4) юридикалык жана жеке жактардын ишинин натыйжасында Кыргыз Республикасынын токойлорунун жана мамлекеттик токой фондусунун башка жерлеринин сапаттык абалы начарлаганда.

Токой чарба чыгымдарынын жана жоготууларынын ордун толтуруу тартибинде түшкөн каражаттар токойлорду коргоо, сактоо, өстүрүү, жаңыртып өстүрүү жана алардын өндүрүмдүүлүгүн жогорулатуу үчүн пайдаланылат.

Токой чарба чыгымдарынын жана жоготууларынын эсептөөлөрү мамлекеттик токой фондусунун, өзгөчө корголуучу жаратылыш аймактарынын жана жер фондунун башка категорияларындагы токойлордун нарктык баалоосу (ченемдик баа) аркылуу жүргүзүлөт, алардын ордун толтуруу методикасы жана тартиби Кыргыз Республикасынын Министрлер Кабинети тарабынан белгиленет.”.

90) 101-беренеси күчүн жоготту деп таанылсын.

**2-берене**

Кыргыз Республикасынын Министрлеринин Кабинети өзүнүн ченемдик укуктук актыларын ушул Мыйзамга ылайык келтирсин.

Кыргыз Республикасынын мыйзамдарын ушул Мыйзамга ылайык келтиргенге чейин Кыргыз Республикасынын ченемдик укуктук актылары ушул Мыйзамга каршы келбеген бөлүктөрүндө колдонулат.

**3-берене**

Ушул Мыйзам расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Президенти**